CELEX: 32013R0774
Language: sl
Date: 2013-08-12 00:00:00
Title: Izvedbena uredba Komisije (EU) št. 774/2013 z dne 12. avgusta 2013 o izdaji dovoljenja za pripravek iz Lactobacillus kefiri DSM 19455 kot krmni dodatek za vse živalske vrste  Besedilo velja za EGP

13.8.2013   
            
            
               SL
            
            
               Uradni list Evropske unije
            
            
               L 217/30
            
         IZVEDBENA UREDBA KOMISIJE (EU) št. 774/2013
   z dne 12. avgusta 2013
   o izdaji dovoljenja za pripravek iz Lactobacillus kefiri DSM 19455 kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter podlago in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek iz Lactobacillus kefiri DSM 19455. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za pripravek iz Lactobacillus kefiri DSM 19455 kot krmni dodatek za vse vrste živali in njegovo uvrstitev v kategorijo dodatkov „tehnološki dodatki“.
            
         
               (4)
            
            
               Evropska agencija za varnost hrane („Agencija“) je v mnenju z dne 13. marca 2013 (2) navedla, da pripravek pod predlaganimi pogoji uporabe nima škodljivega vpliva na zdravje živali in ljudi ali okolje. Agencija je sklenila tudi, da lahko pripravek izboljša aerobno stabilnost silaže tako, da poveča nastajanje ocetne kisline in zmanjša pH krme, ki se preprosto do srednje težko silira. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitskih metodah krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena zadevnega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenih pripravkov, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „silirni dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2013; 11(4):3177.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg sveže snovi
               
            
                  
                     Kategorija tehnoloških dodatkov. Funkcionalna skupina: silirni dodatki
                  
               
            
                  1k20742
               
               
                  —
               
               
                  
                     Lactobacillus kefiri DSM 19455
               
               
                  
                               
                           
                           
                              
                                 Sestava dodatka
                              
                              Pripravek iz Lactobacillus kefiri DSM 19455 z najnižjo vsebnostjo 1 × 1010 CFU/g dodatka.
                           
                        
                               
                           
                           
                              
                                 Lastnosti aktivne snovi
                              
                              Žive celice Lactobacillus kefiri DSM 19455.
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja pri krmnem dodatku: metoda razmaza na plošči (EN 15787).
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja.
                           
                        
                              2.
                           
                           
                              Najnižji odmerek dodatka, kadar se ne uporablja v kombinaciji z drugimi mikroorganizmi kot silirnimi dodatki: 5 × 107 CFU/kg sveže snovi.
                           
                        
                              3.
                           
                           
                              Dodatek se uporablja v krmi, ki se preprosto do srednje težko silira (2).
                           
                        
                              4.
                           
                           
                              Zaradi varnosti se pri ravnanju priporoča uporaba zaščite za dihala in rokavic.
                           
                        
               
                  2. september 2023
               
            
         (1)  Podrobnosti o analitskih metodah so na voljo na naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Krma, ki se preprosto silira: > 3 % topnih ogljikovih hidratov v sveži snovi. Krma, ki se srednje težko silira: 1,5–3,0 % topnih ogljikovih hidratov v sveži snovi. Kakor je opredeljena v Uredbi Komisije (ES) št. 429/2008 (UL L 133, 22.5.2008, str. 1).